CEITI 2020

Disciplina: Etica Profesională Profesor: Emilia Morarescu

**Tema 2: Morala și etica profesională.**

**Subiecte:**

1. **Componentele conţinutului educaţiei morale.**
2. **Metode şi procedee de educaţie morală.**
3. **Analiza sistemului de principii ale eticii profesionale.**
   1. **Componentele conţinutului educaţiei morale.**

*Conţinutul educaţiei morale* se concretizează în idealul moral, valorile, normele şi regulile morale. La un loc, toate aceste componente,constituie structura sistemului moral.

1*. Idealul moral* reprezintă nucleul oricărui sistem moral. Este axa în jurul căruia gravitează toate celelalte elemente ale sistemului moral. El este considerat ca o imagine a perfecţiunii din punct de vedere moral, care cuprinde, sub forma unui model, chintesenţa morală a personalităţii umane. Este o prefigurare a sensului general al comportamentului în funcţie de imperativele sociale. Esenţa idealului moral se manifestă prin valorile, normele sau regulile morale.

2. *Valorile morale* reflectă anumite cerinţe şi exigenţe ce se impun comportamentului uman în virtutea idealului moral. Dintre cele mai semnificative valori morale, le putem enumera pe cele de patriotism, atitudine faţă de democraţie, de muncă, libertate, onestitate, cinste, responsabilitate, eroism, cooperare, modestie. Ele au un caracter polar, fiecărei valori corespunzându-i o antivaloare (necinste, egoism, individualism, nesinceritate, indisciplină). Valorile morale nu se referă la o situaţie concretă, ele prescriind anume exigenţe ce acoperă un camp larg de situaţii şi manifestări comportamentale.

3.*Normele, preceptele şi regulile morale* sunt considerate ca fiind modele sau prototipuri de comportare morală, elaborate de societate sau de o comunitate mai restrânsă şi aplicabile unei situaţii date. Exprimând exigenţele uneia sau mai multor valori, prin intermediul lor, individul îşi exteriorizează atitudinea sa morală în fapte şi acţiuni concrete. Ele sunt acelea care dau substanţă idealului, generând nemijlocit cerinţe de comportare sub forma unor modele de acţiuni. Ele posedă o forţă normativă, ce se asigură prin intermediul unor mecanisme speciale, cum ar fi presiunea opiniei publice, obiceiurile, tradiţiile, blamul, dezaprobarea.

* 1. **Metode şi procedee de educaţie morală**

Specificul acestor strategii constă în folosirea conştientă şi sistematică a unor mijloace de acţiune în vede rea realizării profilului moral al personalităţii. Obiectivul acestei stra tegii este construirea conştientă a personalităţii morale a studentului în concordanţă cu imperativele moralei societăţii noastre.

**Explicaţia morală.** Cu ajutorul ei putem dezvălui conţinutul, sensul şi necesitatea respectării unor valori, norme sau reguli. La vârsta preşcolară, accentul cade pe explicarea modului cum trebuie respect tată o cerinţă morală, pentru ca pe parcurs ea să se extindă şi asupra motivaţiei respectării, a necesităţii îndeplinirii ei.

Explicaţia îndeplineşte doua funcţii: formativă şi simulativă. Prima constă în conştientizarea sensului unei cerinţe morale externe, prin relevarea notelor definitorii, prin sublinierea nuanţelor specifice, ce rezultă dintr-o împrejurare concreta de viaţă. A doua constă în motivarea cerinţei, în declanşarea de trăiri afective, datorită forţei argumentative şi persuasive a limbajului. Se cere ca explicaţia să pornească de la perceperea şi observarea unor fapte morale, de la intuirea unor materiale didactice, de la antrenarea persoanei în situaţii reale.

**Convorbirea morală.** Este un dialog sau o discuţie între peda gog şi elev/student, prin care se urmăreşte clarificarea cunoştinţelor morale concomitent cu declanşarea de trăiri afective din partea copiilor.

Avantajul dialogului constă în aceea că valorifică experienţa de viaţă a copilului. Iniţierea unei convorbiri asupra unui subiect moral este posibil numai când copiii dispun de o experienţă în legătură cu cele discutate. Se disting convorbiri organizate şi convorbiri ocazionale.

*Convorbirile organizate* sunt prevăzute în programa şcolară şi se desfăşoară cu întreaga grupă, urmărindu-se cu precădere precizarea unor reguli privitoare la comportarea copiilor în grădiniţă, şcoală, universitate.

*Convorbirile ocazionale* se desfăşoară cu grupuri de studenţi sau individual ori de câte ori se iveşte prilejul. Atunci când dialogul are ca punct de plecare anumite abateri sau încălcări morale, eficienţa lor depinde de măsura în care pedagogul reuşeşte să declanşeze trăiri

afective negative de ruşine şi regret însoţite de dorinţa de a le corija.

Convorbirea morală îndeplineşte funcţii multiple de informare, de corectare, de consolidare privitoare la conştiinţa şi conduita morală a persoanei.

**Povestirea morală** constă în relatarea şi prezentarea, într-o formă atractivă, a unor întâmplări, fapte reale sau imaginare, cu semnificaţii morale, oferind persoanei prilejul de a desprinde anumite concluzii în legătura cu comportarea sa. Pentru desfăşurarea ei, profesorul apelează la scurte povestiri literare, istorioare, cu învăţăminte privitoare la diverse norme morale. Ea se deosebeşte de celelalte metode prin forma expunerii. Eficienţa ei depinde de modul în care profesorul reuşeşte să-1 determine să-şi imagineze întâmplările relatate şi să se transpună în desfăşurarea lor. Folosirea unui limbaj expresiv presărat cu figuri de stil, a unui material adecvat, precum şi a unor procedee retorice SPU dramatice, sunt doar câteva variante pe care le solicită această metodă.

**Exemplul** se bazează pe intuirea sau imaginarea unor modele ce întruchipează fapte şi acţiuni morale. Dacă prin celelalte metode urmărim persoanele cum trebuie să se comporte, prin exemple le oferim metode de comportare. La vârsta preşcolară modelul este imitat şi preluat aidoma, fară nici un fel de prelucrare şi filtrare internă. La vârsta şcolară mică încep să apară primele diferenţieri care implică o selecţie a modelelor, criteriile de apreciere şi alegere bazându-se pe aspecte exterioare şi mai puţin pe valoarea morală a comportamentului.

Se disting, în cadrul acestei metode, procedee ca: exemplele directe (personale) şi cele indirecte (sau exemplificări). Exemple directe sunt oferite de persoanele din prejma copiilor: părinţi, educator, pedagog, colegi, adulţi. Un loc important îl ocupă exemplul pedagogului, precum şi cel al părinţilor. Ei trebuie să selecţioneze cu grijă aceste exemple, evitând o laudă exagerată care ar putea da naştere la conflicte. Exemplele indirecte constau în relatarea sau descrierea cu ajutorul cuvântului a unor fapte, a unor ilustraţii, a unor acţiuni morale întruchipate de o persoană concretă, exemplificarea poate fi realizată cu ajutorul povestirii, textelor literare, televiziunii, filmelor, bibliografiilor unor oameni de ştiinţă şi cultură. Persoana intră în contact şi cu exemple egative. Atenţia pedagogilor, cât şi a maturilor din preajmă, trebuie orientată în direcţia prevenirii influenţei negative, comparând cele două

categorii de exemple cu scopul sublinierii celor pozitive.

**Exerciţiul moral** constă în executarea sistematică a unor fapte şi acţiuni, în condiţii relativ identice, cu scopul formării deprinderilor şi obişnuinţelor de comportare morală, al elaborării şi sistematizării trăsăturilor de voinţă şi caracter implicate în atitudinea şi conduita morală a persoanei. Această metodă presupune două momente principale: formularea cerinţelor şi exersarea propriu-zisă. Dintre multiplele modele de formulare a cerinţelor pentru copii/maturi poate fi ordinul. Este o forma de exprimare categorică a unei sarcini ce urmează a fi îndeplinită. Dispoziţia este o formă de ordin, dar mai atenuată, cu ajutorul căreia formulăm nişte obligaţii ce urmează a fi îndeplinite. Îndemnu fi sugestia sunt forme indirecte de formulare a cerinţelor, cu ajutoru cărora reuşim să-i stimulăm pe copii/maturi în declanşarea şi desfăşurarea unor acţiuni. Mai sunt şi alte forme, ca, de exemplu: rugămintea, iniţierea de întrebări între elevi/studenţi, utilizarea perspectivelor.

Alte metode, cum sunt: aprobarea, dezaprobarea, povaţa, dezbaterile morale, analiza de caz şi decizia în grup pot fi utilizate cu succes în diferite situaţii.

**2.3 Analiza sistemului de principii ale eticii profesionale.**

**Principiile practice ale eticii** în afaceri:

1. Respectarea confidenţialităţii informaţiilor: de către salariat faţă de firmă; de către furnizor - faţă de clienţi; de către negociator -faţă de parteneri străini etc.

2. Sensibilitatea faţă de conflictele de interese.

3. Respect faţă de regulile de drept.

4. Conştiinţă profesională, profesionalism.

5. Loialitate şi bună credinţă.

6. Simţul responsabilităţii.

7. Respectarea drepturilor, libertăţilor celorlalţi.

8. Respectarea fiinţei umane etc.

Este recunoscut de întreaga umanitate că în conţinutul celor 10porunci biblice sunt tot atâtea legi etice universal valabile şi verificate.

Din această perspectivă s-a instituţionalizat practica generală, conform căreia oamenii care încalcă preceptele etice absolute trebuie să fie pregătiţi să suporte consecinţele, indiferent dacă aceste precepte au fost evidenţiate şi sistematizate în coduri etice sau sisteme legale sau

acţionează în mod spontan, prin tradiţiile culturale ale colectivităţii umane. Sistemele etice absolutiste promovează întotdeauna principii democratice: bine, libertate, echitate.

Un alt grup de principii care necesită a fi evidenţiate:

**Patriotismul şi conştiinţa civică.** A fi patriot înseamnă a munci conştiincios la locul de muncă, cu tragere de mimă şi dăruire de sine.

**Devotament**. Acest principiu trebuie respectat de toţi care sunt implicaţi în formarea viitorului cetăţean. Angajatul devotat profesiei va ţine la onoarea şi demnitatea profesiei ca la propria onoare şi demnitate, ţinând la colectivul în care lucrează ca la propria sa familie, succesele vor fi comune.

**Solidaritate şi colectivism profesional.** Profesionistul care dă dova dă de solidaritate profesională va ţine cont de observaţii, va interveni când va observa nereguli în activitatea colectivă, va da sfaturi utile împărtăşindu-le experienţa sa de lucru, se va bucura de succesul fiecărui membru sau se va nelinişti de insuc cese, căutând soluţii pentru situaţiile create.

**Principiul optimismului şi pozitivismului**. Acest principiu prevede o atitudine de încredere în ceva bun. Optimismul dă putere de a munci cu elan, cu entuziasm, deşi rezultatele nu se văd imediat. Principiul pozitivismului presupune:

- evidenţierea calităţilor pozitive ale celor mai dezordonaţi;

- sprijinul calităţilor bune, care lipsesc la unii;

- cultivarea germenilor pozitivi în conştiinţa şi conduita angajatilor, dezvoltându-le deprindere şi obişnuinţă;

- stimularea pe diferite căi a renunţului la deprinderi negative;

- observarea atentă a schimbărilor intervenind în cazurile când întâmpină greutăţi.

**Principiul toleranţei.** Acest principiu este relativ nou pentru cei cure au fost educaţi într-un regim totalitar. Sensul cuvântului a tolera este „a îngădui, a admite o situaţie neplăcută, a permite, a suporta, şi a Indura". Toleranţa este unitatea de măsură a disponibilităţii unor membri ai societăţii de a accepta persoane, grupuri, idei sau activităţi pe care le dezaprobă din motive morale, estetice, spirituale, religioase etc.

Toleranţa în instruire prevede:

1. Să se dea dovadă de o atitudine de respect faţă de opinia celui educat.

2. Să se accepte dreptul de a greşi.

3. Să se renunţe la stereotipul de a eticheta.

4. Să nu fie lăudaţi unii în defavoarea altora, şi să nu fie criticaţi în public pentru insuccese sau greşeli.

**!Descrieți un principiu moral care vă reprezintă.**

Principiul optimismului ma reprezinta deoarece, in orice situatie vad oportunitati noi, de a ma dezvolta sau de a face ceva. Optimismul ma ajuata sa am mai multi prieteni, ce ma ajuata in perioade stresante. Totodata cu optimismul apare si increderea in sine si stima de sine.