CEITI 2020

Disciplina: Etica Profesională Profesor: Emilia Morarescu

**Tema 3: Categoriile eticii profesionale**

**Subiecte:**

1. **Problematica și specificul eticii profesionale.**
2. **Obligațiile profesionale ale specialistului.**
3. **Codul deontologic și rolul acestuia în domeniul profesional.**
4. **Codul etic al profesioniștilor contabili***(pentru grupele de contabilitate)*

**3.1 Problematica și specificul eticii profesionale.**

*Etica profesională* este un domeniu independent al ştiinţei despre etică şi studiază bazele morale profesionale, explică specificul realizării principiilor morale generale în sfera muncii, descoperă funcţiile şi specificul subiectelor, principiilor şi categoriilor etice.

Totodată, etica profesională studiază specificul activităţii morale a profesionistului şi relaţiile sale morale în mediul profesional, pune bazele etichetei care constituie reguli de comunicare specifice, maniere de comportare, norme de conduită în societate.

Noţiunea de etică profesională este utilizată de cele mai multe ori pentru desemnarea unui cod moral al unor oameni ce aparţin unei profesii anumite. Spre exemplu „Jurământul lui Hipocrate"; „Codul onoarei judecătorului"; „Codul etic al notarului" etc.

Etica profesională este determinată de particularităţile specific ale unor profesii, de interesele corporative, de cultură profesională etc.

Oamenii ce îndeplinesc funcţii profesionale similare sau identice îşi elaborează tradiţii specifice şi se asociază în baza unor principii de solidaritate profesională în stare să păstreze reputaţia grupului profesional dat.

Etica profesională este compusă din diverse norme de conduită şi de anumite coduri deontologice. Termenul de „normă" are ca sinonime „model", „standard", „regulă", „lege".

Norma de reglementare se caracterizează prin:

1) faptul că este emisă de cineva, îşi are sursa în voinţa unei autorităţi normative;

2) se adresează unor agenţi numiţi subiecţii normei; pentru a-şi face cunoscută voinţa de către subiect, autoritatea promulgă norme, iar pentru a-şi face efectivă voinţa, autoritatea adaugă o sancţiune sau o ameninţare cu pedeapsa.

Problemele cele mai importante ale moralei se centrează în jurul modului cum se dezvoltă în viaţă standardele interiorizate cu privire la bine şi rău, cum se dezvoltă judecata morală, cum se formează deprinderile de autocontrol, necesar în satisfacerea standardelor interiorizate (ale dorinţelor, intereselor, năzuinţelor etc.)

*Judecata morală* presupune evaluarea (cel mai des autoevaluarea) unor comportamente şi situaţii prin raportarea lor la cerinţele morale impuse de ambianţa socio-istorică a individului. Ea se formează prin învăţarea socială şi însuşirea critică a modelelor de conduită promovate de societate. Dezvoltarea morală este un proces activ de organizarea experienţei în structuri cu semnificaţie crescândă, prin care valorile morale sunt văzute dintr-o o perspectivă nouă.

Norma se poate impune în societate ca obicei care poate să influenţeze conduita oamenilor, exercitând o adevărată presiune normative prin măsurile luate de o colectivitate faţă de membrii care nu se conformează obiceiurilor.

În cadrul fiecărei profesii există probleme specifice de morală, dar **etica** profesională are importanţă, în primul rând, pentru profesiile, obiectul cărora este omul. Astfel distingem etica pedagogului, etica **medicului,** etica judecătorului etc.

*Etica pedagogică î*l obligă pe pedagog să respecte personalitatea elevului şi să manifeste faţă de acesta o exigenţă respectivă; să menţină propria reputaţie şi reputaţia colegilor săi; să se îngrijească de credibilitatea morală a societăţii faţă de învăţător.

*Etica psihologului* este determinată de specificul profesiei de psiholog, care se referă la confidenţa informaţiei avută de la client, ca şi faptul ca să nu-l facă dependent de serviciile psihologului, ci s-orienteze spre identificarea soluţiilor de sine stătător.

*Etica istoricului* îl obligă pe istoric să scrie doar adevărul despre cele identificate, să prezinte informaţia corect şi nu în dependenţă de circumstanţe sau la comanda guvernării statale. *Etica tehnologiilor informaţionale* indică asupra faptului că inginerii, savanţii şi tehnicienii prin rezultatele activităţii sale determină calitatea şi condiţiile vieţii oamenilor în societatea informaţională.

Totodată, tehnicienii sunt obligaţi de a nu perturba activitatea altor utilizatori ai reţelei informaţionale cât şi de a prevedea consecinţele sociale ale programelor/sistemelor elaborate.

*Etica asistentului social* cere să fie acordate servicii sociale la nevoile solicitanţilor şi intervenţia asupra tuturor aspectelor problemei de rezolvat, cu responsabilitate, în beneficiul persoanelor deservite.

*Etica medicală* cere să fie întreprins totul pentru a ocroti şi salva viaţa pacientului indiferent de dificultăţi; să fie păstrat principiul confidenţialităţii a tot ceea ce pacientul îi spune medicului în cabinetul de consultaţii; în nici un caz medicul nu trebuie să contribuie la moartea pacientului etc.

*Etica ofiţerului* îl obligă să slujească necondiţionat Patria, să dea dovadă de perseverenţă şi curaj, să aibă grijă de subalternii săi, să păstreze cu sfinţenie onoarea de ofiţer.

*Etica juridică* este determinată de specificul activităţii profesionale a juristului, de particularităţile lui morale şi de situaţia socială.

Particularităţile activităţii profesionale a lucrătorilor din domeniul ocrotirii normelor de drept afectează drepturile şi interesele oamenilor, astfel acestea cer caracteristici aparte din punct de vedere al influenţei lor asupra conţinutului moral al acestei activităţi. Legată de instanţele de drept există problema cardinală - libertatea individuală, independenţa de „puterea banului", de partide şi alte organizaţii, libertatea de opinie. Totodată, libertatea instanţelor de drept nu poate fi în afara responsabilităţii, în afara codurilor morale specifice exponenţilor acestei profesii.

Deci, etica profesională este reprezentată, în primul rând, de coduri deontologice, morale specifice ale exponenţilor unei profesii anumite.

**! Sarcină: Comparați la alegere 3 domenii de etică profesională.**

**3.2. Obligațiile profesionale ale specialistului.**

Fisa postului este un document esential in relatiile de munca, iar pentru definirea sa trebuie analizat mai intai ce este postul. Astfel, postul este functia sau slujba unei persoane prezente la locul de munca pentru indeplinirea atributiilor de serviciu.

De asemenea, postul indica mai multe sarcini si atributii caracteristice persoanei care ocupa o pozitie sau functie in cadrul unei companii, pentru care beneficiaza de un salariu, a continuat specialistul.

Avand in vedere aceste aspecte, un document anexa la contractul individual de munca prin care se definesc principalele sarcini ce caracterizeaza munca salariatului.

"Fisa postului este un instrument de lucru pentru orice companie si intocmirea ei este obligatorie conform legislatiei in vigoare. Este unul dintre documentele de formalizare a structurii organizatorice a unei companii. Practic, ea este un document operational important ce prezinta in detaliu elementele cerute unui salariat pentru ca acesta sa-si poata exercita in conditii normale activitatea".

Mai mult decat atat, impreuna cu regulamentul intern, fisa postului este unul dintre documentele esentiale in stabilirea, derularea si incetarea raporturilor de munca.

**Importanta existentei si continutului fisei postului reies cel putin din urmatoarele:**

* eventualele sanctiuni disciplinare pot fi aplicate numai in masura in care, salariatul incalca, nu exercita sau exercita in mod defectuos atributiile ce ii revin;
* fidelitatea fata de angajator se raporteaza la felul exercitarii atributiilor de serviciu;
* indeplinirea dispozitiilor de serviciu - sub aspectul legalitatii lor; salariatul este obligat sa indeplineasca dispozitiile date de superiorii lui, numai in masura in care acestea sunt legale;
* cunoasterea modului de exercitare a controlului ierarhic asupra modului de indeplinire a atributiilor de serviciu;
* in cazul in care contractul individual de munca este nul, din diferite motive, salariatul are dreptul la remunerarea muncii sale corespunzator modului de indeplinire a atributiilor de serviciu. Astfel, in masura in care salariatul, al carui contract de munca nu este valid, si-a indeplinit atributiile inscrise in fisa postului, poate solicita sa fie remunerat in consecinta.
* prin raportarea la cerintele angajatorului, se poate stabili eventuala necorespundere profesionala a salariatului (nu da dovada ca ar avea insusite cunostintele si/sau abilitatile necesare postului);
* pierderea neculpabila a abilitatilor speciale poate conduce la stabilirea necorespunderii profesionale a angajatului;
* stabilirea nivelului de competenta, prin evaluarea modului de executare a sarcinilor ce ii revin;
* in perioada programelor de calificare sau adaptare profesionala, formatorul este obligat sa supravegheze indeplinirea, de catre salariatul aflat in perioada de formare profesionala, a atributiilor de serviciu, in conformitate cu cerintele postului;
* angajatorul trebuie sa il despagubeasca pe salariat, atunci cand acesta a suferit un prejudiciu material, din culpa angajatorului, in timpul indeplinirii obligatiilor de serviciu sau in legatura cu serviciul;
* stabilirea relatiei cu alte posturi este importanta atunci cand se stabileste nivelul de responsabilitate, in cazul producerii unor pagube;
* ierarhizarea stabileste o cale coerenta de adresare ierarhica.
  1. **Codul deontologic și rolul acestuia în domeniul profesional.**

Codul deontologic sau codul de etică poate fi definit în diferite moduri:

1) un ansamblu de prescripţii de conduită pentru diverse aspecte ale valorii morale de drept, socioprofesionale;

2) o declaraţie formală care constituie un ghid etic pentru modul în care oamenii dintr-o organizaţie trebuie să acţioneze şi să ia decizii;

3) un ghid al practicilor de afaceri care direcţionează comportamentele umane individuale şi de grup;

4) un document formal care statuează normele şi credinţele, reflectă valorile obiective şi principiile promovate de o firmă, reflectând gradul de cultură al firmei.

Principalele caracteristici ale unui cod de etică sunt:

• să fie riguroase, să prevadă clar idealurile şi/sau obligaţiile;

• nu trebuie folosite în interes propriu; nu vor servi unei profesiuni în defavoarea interesului public;

• trebuie să protejeze interesul public;

• să fie specifice şi oneste;

• trebuie să prevadă şi pedepse, penalizări;

• trebuie să stabilească anumite priorităţi, adică adevăratele valori ale firmei;

• să provină de la o autoritate legitimă;

• să nu contravină altor legi (ex. Constituţia);

• să fie posibile din punct de vedere fizic şi moral;

• să fie cât mai simple şi accesibile.

Avantajele elaborării codurilor de etică:

- formulează experienţa matură a unei profesiuni;

- încearcă să echilibreze interesul colectiv cu cel personal;

- pot oferi un ghid pentru persoanele tinere care intră în profesiune;

- pot constitui bazele unei acţiuni disciplinare împotriva abaterilor;

- poate fi un mijloc de aliniere la normele profesiunii a celor ce se abat de la ele;

- ajută la rezolvarea eficientă a problemelor de discriminare, a dilemelor etice în general;

- este un mijloc de încurajare a practicilor etice în organizaţii;

- creşte loialitatea şi implicarea conducerii şi a salariaţilor;

- are loc îmbunătăţirea selecţiei, formării, promovării personalului etc.;

- sporeşte încrederea şi cooperarea în echipă: iniţiativele personale se îndreaptă către interesul general;

- deciziile adoptate vizează dreptatea, eficienţa şi nediscriminarea etc.

* 1. **Codul etic al profesioniștilor contabili**

*Accesați resursa:*

<https://mf.gov.md/sites/default/files/legislatie/codul_etic_standard_inter_audit_reviz.pdf>

*PREFAŢĂ*

*Consiliul pentru Standarde Internaţionale de Etică pentru Contabili (IESBA) elaborează şi emite, sub propria sa autoritate, Codul Etic al Profesioniştilor Contabili (Codul) pentru a fi utilizat de profesioniștii contabili din întreaga lume. Un organism membru al IFAC sau o firmă nu pot aplica standarde mai puţin exigente decât cele stabilite prin prezentul Cod. Totuşi, dacă unui organism membru sau unei firme i se interzice, în baza unei legi sau a unei reglementări, să respecte anumite părţi din prezentul Cod, acesta trebuie să respecte toate celelalte părţi ale prezentului Cod. Unele jurisdicţii pot dispune de cerinţe şi recomandări care diferă de cele conţinute în prezentul Cod. Profesioniştii contabili din jurisdicţiile respective trebuie să fie conştienţi de aceste diferenţe şi să respecte cerinţele şi îndrumările cele mai exigente, cu excepţia cazului în care acestea sunt interzise în baza unei legi sau a unei reglementări.*

**Un profesionist contabil trebuie să respecte următoarele principii fundamentale**:

(a) **Integritate** - trebuie să fie sincer şi onest în toate relaţiile profesionale şi de afaceri.

(b) **Obiectivitate** - trebuie să fie imparţial, să nu se afle în conflict de interese sau sub influenţa nedorită exercitată de alte părţi, care să prevaleze asupra raţionamentului profesional sau de afaceri.

(c) **Competenţă profesională şi atenţie cuvenită** – trebuie să își menţină cunoştinţele şi aptitudinile profesionale la nivelul necesar pentru a se asigura că un client sau un angajator primeşte servicii profesionale competente, bazate pe ultimele evoluţii din practică, legislaţie şi tehnică și acţionează cu diligenţă şi în conformitate cu standardele tehnice şi profesionale aplicabile.

(d**) Confidenţialitate** - trebuie să respecte confidenţialitatea informaţiilor dobândite ca urmare a relaţiilor profesionale şi de afaceri şi, prin urmare, nu trebuie să divulge astfel de informaţii către părţi terţe fără o autorizare specifică adecvată, cu excepţia cazului în care există un drept sau o obligaţie legală sau profesională de a dezvălui aceste informaţii, şi nici să folosească aceste informaţii în avantajul său personal sau al altor părţi terţe.

(e) **Comportament profesional** - trebuie să respecte legile şi reglementările relevante şi să evite orice acţiune care discreditează profesia.